**ДО**

**ОБЩИНСКИ СЪВЕТ**

**ГР. ЕЛХОВО**

**П Р Е Д Л О Ж Е Н И Е**

**От Петър Георгиев Гендов  – кмет на община Елхово**

**ОТНОСНО: Наредба за изменение и допълнение на Наредба № 14 за определяне размера на местните данъци на територията на община Елхово**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

  Настоящата докладна записка внасям на основание чл.79, вр. с чл.76, ал.3 от Административно процесуалния кодекс/АПК/, чл.11, ал.3, вр. с ал.8 от Закона за нормативните актове/ЗНА/, чл.21, ал.2 от Закона за местното самоуправление и местната администрация/ЗМСМА/ и чл.1, ал.2 от Закона за местните данъци и такси/ЗМДТ/, поради приетото изменение на чл.61с от ЗМДТ, обнародвано в ДВ, бр. 18/2020г., както и приетото изменение на чл.123 от Закона за туризма/ЗТ/, обнародвано в ДВ, бр.15/2020 г., които налагат актуализиране и на Наредба № 14 за определяне размера на местните данъци на територията на община Елхово.

Промените са свързани с начина на определяне на размера на туристическия данък на територията на община Елхово, като типовете места за настаняване са определени в клас „А“ , в който попадат хотели, мотели, апартаментни туристически комплекси, вилни селища, туристически селища и вили. В клас „Б“ попадат семейни хотели, хостели, пансиони, почивни станции, къщи за гости, бунгала и къмпинги. Създава се нов клас „В“ , в който попадат стаи за гости и апартаменти за гости. Преобладаваща част от лицата, предлагащи нощувки в гр.Елхово, които дължат туристически данък са регистрирали стаи за гости и къщи за гости. В чл.123 ал.2 от Закона за туризма е посочено и в какви категории се категоризират местата за настаняване – от „една звезда“ до „пет звезди“.

Съгласно разпоредбата на чл.61с, ал.1 от ЗМДТ, общинският съвет определя с наредбата по чл.1, ал.2 размера на туристическия данък в граници от 0,20 лв. до 3,00 лв. за всяка нощувка съобразно населените места в общината и категорията на местата за настаняване.

Съгласно разпоредбата на чл.61т от ЗМДТ, реализираните приходи от този вид местен данък се разходват за мероприятия по чл.11, ал.2 от Закона за туризма.

Предлагам увеличение в размера на туристическия данък, като считам че по този начин ще се разшири базата за формиране на собствени приходи в Общинския бюджет за успешно осъществяване на мероприятията по чл.11, ал.2 от Закона за туризма, без да бъдат засегнати интересите на всички данъкоплатци в Община Елхово, а само на определен кръг от тях – на предлагащите нощувки. Размерът на туристически данък в община Елхово не е променян от 2011 г. при общоизвестни данни за увеличение на цените на суровини, материали и работна ръка. Официално измерената инфлация от 01.01.2014г. до 30.09.2023г. по данни и калкулатора на НСИ е 41,9 %.

Горепосочените изменения и допълнения, влезли в сила на 28.02.2020г. налагат актуализиране на Наредба 14 за определяне размера на местните данъци на територията на община Елхово на ОбС – Елхово и привеждането и в съответствие с нормативните актове-Закона за местните данъци и такси.

С ДВ 106/22.12.2023 г. се правят промени в ЗМДТ в текстовете , регламентиращи патентния данък, като изискването лицата да декларират патентна дейност ако оборотът им за предходната година не надвишава 50 000 лв. се променя на 100 000 лв. и се разширява обхватът на лицата , упражняващи патентна дейност с юридически лица,притежаващи заведения за хранене и развлечения.

Целта, която се поставя е усъвършенстване и актуализиране на Наредбата с оглед спазване изискванията на нормативната уредба в страната и подобряване административното обслужване на гражданите.

За прилагане на проекта за изменение и допълнение на Наредба № 14 за определяне размера на местните данъци на територията на община Елхово не са необходими допълнителни финансови средства.

 Очакваният резултат е привеждане в пълна степен на съответствие на Наредба № 14 на ОбС Елхово с действащата нормативна уредба, усъвършенстване на административното обслужване на гражданите и по-висока събираемост на местните приходи.

Предлаганите промени в Наредбата не противоречат на норми от по-висока йерархия и на европейското законодателство.

В съответствие с разпоредбата на чл. 26, ал. 4 от Закона за нормативните актове, предложеният проект за изменение и допълнение на Наредба № 14 за определяне размера на местните данъци на територията на община Елхово е публикуван на интернет-страницата на Община Елхово.

В 30-дневният законов срок за предложения и становища по направеното предложение не са постъпили такива.

Във връзка с гореизложеното предлагам Общински съвет-Елхово да вземе следните

**Р  Е  Ш  Е  Н  И  Я:**

1. На основание чл.79, вр. с чл.76, ал.3 от АПК, чл.11, ал.3, вр. с ал.8 от ЗНА, чл.21, ал.2 от ЗМСМА и чл.1, ал.2 от ЗМДТ във вр. с чл.61с от Закона за местните данъци и такси, Общински съвет - Елхово приема изменения и допълнения в Наредба № 14 за определяне размера на местните данъци на територията на община Елхово, както следва:

&1. В чл.48 се правят следните изменения и допълнения:

1.В ал.1:

а/в текста преди т.1 след думите „патентни дейности“ се добавя текстът „и юридическо лице за дейността по т.2 от Приложение № 4“;

б/в т.1 цифрата „50 000 лв.“ се заменя с цифрата „100 000 лв.“;

в/в т.2 след думите „с изключение на регистрация“ се добавя текстът „при доставка на услуги по чл.97а и“.

2.В ал.2 накрая се поставя запетая и се добавя „съответно на Закона за корпоративното подоходно облагане“.

3.В ал.3 думите „чл.204 т.2“ се заменят с чл.204 ал.1 т.2 и 4“.

&2. В чл.49 се правят следните изменения и допълнения:

1.В ал.1 цифрата „50 000 лв.“ се заменя с цифрата „100 000 лв.“.

2.В ал.2 цифрата „50 000 лв.“ се заменя с цифрата „100 000 лв.“ и накрая се добавя „съответно на Закона за корпоративното подоходно облагане“.

3.В ал.4 накрая се поставя запетая и се добавя „съответно на Закона за корпоративното подоходно облагане“.

4. В ал.6 след думите „Закона за данъците върху доходите на физически лица“ се добавя „съответно на Закона за корпоративното подоходно облагане“.

&3. В чл.51 ал.6 накрая се поставя запетая и се добавя „съответно на Закона за корпоративното подоходно облагане“.

&4.В чл.57 ал.4 текста „30 януари“ се заменя с „31 януари“.

&5.Чл. 58 ал.1 се изменя така: „Размерът на туристическия данък за всяка нощувка се определя както следва:

а/места за настаняване в гр.Елхово с категория 4 и 5 звезди -0.70 лв.

б/места за настаняване в селата на общината с категория 4 и 5 звезди-0.60 лв.

в/места за настаняване клас А /хотели, мотели, апартаментни туристически комплекси, вилни селища и вили в гр.Елхово с 1 и 2 звезди - 0.50 лв., 3 звезди – 0.60 лв., с 4 и 5 звезди – 0.70 лв.

г/места за настаняване клас А /хотели, мотели, апартаментни туристически комплекси, вилни селища и вили в селата на общината с 1 и 2 звезди - 0.30 лв., 3 звезди – 0.40 лв., с 4 и 5 звезди – 0.60 лв.

д/места за настаняване клас Б/семейни хотели,хостели, пансиони, почивни станции, къщи за гости, бунгала и къмпинги/ в гр.Елхово с 1 и 2 звезди – 0.50 лв., 3 звезди -0.60 лв.

е/места за настаняване клас Б/семейни хотели, хостели, пансиони, почивни станции, къщи за гости, бунгала и къмпинги/ в селата на общината с 1 и 2 звезди- 0.30 лв. и 3 звезди -0.40 лв.

ж/места за настаняване клас В /стаи за гости и апартаменти за гости/ - за Елхово – 0.50 лв., а за селата на общината – 0.40 лв.

&6. В чл.59 текста „чл.10 ал..2“ се заменят с текста „чл.11 ал.2“.

**Заключителни разпоредби**

&7. Настоящата Наредба се издава на основание чл.1 ал.2 от Закона за местните данъци и такси, чл.79 от АПК и е приета от Общински съвет Елхово с Решение № ……………….

&8. Настоящата Наредба влиза в сила от деня на обнародването и в местно печатно издание с изключение на :

1. Параграф 1, т.1, буква „а“, т.2 и т.3, &2, т.2 относно думите „съответно на Закона за корпоративното подоходно облагане“, т.3 и 4. и &3, които влизат в сила от 1 януари на годината, следваща годината, в която Европейската комисия се е произнесла, че мярката не е държавна помощ или е съвместима държавна помощ.
2. Параграф 5, който влиза в сила на 01.01.2025 г.

**ПЕТЪР ГЕНДОВ**

***Кмет на община Елхово***